《扬州》
清代·孙衣言

二月烟花奈客行，小红桥外雨初晴。最怜明远伤时后，犹有隋家水调声。

六代山河残雪尽，早春城郭绿杨生。千秋呜咽邗沟水，入世樊川别有情。

作者简介：（1814—1894）浙江瑞安人，字劭闻，号琴西。道光三十年进士。授编修。光绪间，官至太仆寺卿。寻以疾乞归。生平努力搜辑乡邦文献，刻《永嘉丛书》，筑玉海楼以藏书。有《逊学斋诗文钞》。